تورک بیلیم اینسان‌لاری بیر ایلکه ایمضا آتا‌راق، گزه‌گن کشف ائتدی.
آنکارا اونیورسیته‌سی و ائگه اونیورسیته‌سینده چالیشان اوچ بیلیم اینسانی ایله بیر دکترا اؤیرنجیسی طرفین‌دن کشف ائدیلن 'اؤته-گزه‌گن' گونش سیستمینه 212 ایشیق ایلی مسافه‌ده یئرلشیر.
آنکارا اونیورسیته‌سی فن فاکولته‌سی آسترونومی و اوزای بیلیم‌لری بؤلومو اؤیرتیم اویه‌سی مسعود ییلماز، 1،5 متر آینا قطرلو تورک-روس تلسکوبو ایله ژاپن اوکایاما آستروفیزیک گؤزلم ائوی ایله امکداش‌لیق چرچیوه‌سینده، چوخ حساس گؤزلم‌لر ائتدیک‌لرینی ایفاده ائتدی.
بو آنالیزلردن چیخان نتیجه‌لردن ده بعضی دییشیک‌لیک‌لری فرق ائتدیک‌لرینی ایفاده ائدن ییلماز، بعضی دیرلرین دییشمه‌سی‌نین، یئنی بیر گزه‌گن قایناق‌لی اولابیله‌جیینی آنلادیق‌لارینی وورغولادی:
"چالیشمالاریمیز نتیجه‌سینده، ژوپیتر بنزری گونش دیشی بیر گزه‌گن (اؤته-گزه‌گن) کشف ائتدیک. تورک بیلیم آدام‌لاری ایلک دفعه بیر گزه‌گن کشف ائتمیش‌دیر. بونون قورورونو و موتلولوغونو یاشاییریق."
10  ایل داوام ائدن ایشلرین آردین‌دان کشف ائدیلن یئنی گزه‌گن حاقیندا بیلیم انسان‌لاری‌نین قلمه آلدیغی مقاله ایسه 'استرونومی و آستروفیزیکس درگیسینده یاییملاندی. بونا گؤره کشف ائدیلن گزه‌گن ژوپیترین 1،5 قاتی بؤیوکلوگونده و اوزرینده حیات اولما احتیمالی یوخ‌دور.
